മെറിറ്റ് ഡേ ആഘോഷം കരിമണ്ണൂര്: സെന്റ് ജോസഫ്സ് ഹയര് സെക്കന്ഡറി സ്കൂളില് മെറിറ്റ് ഡേ ആഘോഷം ചൊവ്വാഴ്ച 3ന് ഓണ്ലൈനായി നടത്തും. എസ്എസ്എല്സി പരീക്ഷ യില് നൂറുശതമാനം വിജയം ആവര്ത്തിക്കാന് പ്രയത്നിച്ച സ്റ്റാഫ് അംഗങ്ങളെയും മികച്ച വിജയം നേടിയ വിദ്യാര്ത്ഥികളെയും അനുമോദിക്കുന്ന പരിപാടി കോതമംഗലം കോര്പ്പറേറ്റ് എഡ്യൂക്കേഷന് സെക്രട്ടറി ഫാ. മാത്യു എം. മുണ്ടക്കല് ഉദ്ഘാടനം ചെയ്യും. സ്കൂള് മാനേജര് ഫാ ഡോ. സ്റ്റാന്ലി പുല്പ്രയില് അദ്ധ്യക്ഷനാകും. എ.ഇ ഓ ഷീബ മുഹമ്മദ് മുഖ്യപ്രഭാഷണം നടത്തും. സ്കൂള് പ്രിന്സിപ്പല് ബിസോയ് ജോര്ജ് വാര്ഡ് മെമ്ബര് ആന്സി സിറിയക്, പിറ്റിഎ പ്രസിഡന്റ് ലിയോ കുന്നപ്പള്ളി, എംപിറ്റിഎ പ്രസിഡന്റ് റാണി ഷിമ്മി, സ്റ്റാഫ് സെക്രട്ടറി ജോളി എം. മുരിങ്ങമറ്റം എന്നിവര് പ്രസംഗിക്കും. ഹെഡ്മാസ്റ്റര് സജി മാത്യു സ്വാഗതവും, അദ്ധ്യാപക പ്രതിനിധി ജീസ് എം. അലക്സ് നന്ദിയും പറയും.